|  |
| --- |
| REPUBLIKA SRBIJA  NARODNA SKUPŠTINA  Odbor za pravosuđe, državnu upravu i lokalnu samoupravu  1. april 2021. godine  B e o g r a d |

PREDSEDNIKU NARODNE SKUPŠTINE

Na osnovu člana 165. stav 2. Poslovnika Narodne skupštine („Službeni glasnik RS”, broj 20/12 – prečišćen tekst), na Predlog zakona o izmenama Zakona o sudijama, koji su podneli narodni poslanici Đorđe Komlenski, Marijan Rističević, Ana Karadžić i Bojan Torbica, Odbor za pravosuđe, državnu upravu i lokalnu samoupravu podnosi sledeći

AMANDMAN

Član 1. Predloga zakona zamenjuje se novim čl. 1. i 2. koji glase:

„Član 1.

U Zakonu o sudijama („Službeni glasnik RS”, br. 116/08, 58/09 – US, 104/09, 101/10, 8/12 – US, 121/12, 124/12 – US, 101/13, 108/13 – dr. zakon, 111/14 – US, 117/14, 40/15, 63/15 – US, 106/15, 63/16 – US i 47/17), u članu 37. reč: „pet” zamenjuje se rečju: „šest”.

Član 2.

Član 38.

U prvoj platnoj grupi su sudije osnovnih i prekršajnih sudova.

U drugoj platnoj grupi su sudije privrednih i viših sudova.

U trećoj platnoj grupi su sudije apelacionih sudova, Privrednog apelacionog suda i Prekršajnog apelacionog suda.

U četvrtoj platnoj grupi su sudije Upravnog suda.

U petoj platnoj grupi su sudije Vrhovnog kasacionog suda.

U šestoj platnoj grupi je predsednik Vrhovnog kasacionog suda.””

Dosadašnji čl. 2 – 4. postaju čl. 3 – 5.

Obrazloženje

Imajući u vidu da je Narodna skupština prihvatila amandman Vlade na član 1. Predloga zakona neophodno je da se tekst Predloga zakona usaglasi sa Zakonom o sudijama što iziskuje izmenu u članu 37. Zakona o sudijama, a koja se predlaže ovim amandmanom, kao i da se zbog toga interveniše i u članu 38. tog zakona (član 1. Predloga zakona koji postaje član 2. Predloga zakona).

PREDSEDNIK ODBORA

Vladimir Đukanović